**[毗奈耶](http://dictionary.buddhistdoor.com/en/word/151989/%E6%AF%97%E5%A5%88%E8%80%B6) (一)**

**瑜伽八十三卷八頁云：毗奈耶者：隨順一切煩惱滅故。##二解　世親釋一卷五頁云：犯罪故，等起故，還淨故，出離故；應知名毗奈耶。此中犯罪者：謂五眾罪。等起者：謂無知故，放逸故，煩惱盛故，不尊敬故；而犯諸罪。還淨者：謂由意樂，不由治罰。如受律儀。出離者：有七種。一、各各相對，說悔所犯。二、誓受治罰。謂授學等。三、等有妨害，先製學處；後由異門、還復開許。四、別更止息。謂僧和合，還捨所製。五、轉依。謂苾芻苾芻尼、轉男女形故；捨不共罪。六、由真實觀。謂作殊勝法嗢柁南諸行相觀。七、由法爾得。謂由見諦，法爾得無小隨小罪。應知毗奈耶、復有四義。一、補特伽羅故。世尊依彼，製所學處。二、製立故。謂告曰彼補特伽羅所犯過已，大師集僧，製所學處。三、分別故。謂製學處已；更廣解釋先所略說。四、抉擇故。謂於此中，決判所犯、云何有罪，云何無罪。**